Thorleif Løken

Thorleif Løken (født 3. september 1925, død 23. februar 1984) var en norsk pressemann og lokalpolitiker (H). Han var både ordfører og fylkesordfører.

Han hadde sin politiske bakgrunn fra Unge Høyre. Han begynte sin journalistiske karrière i Rjukan Dagblad i 1948, og var også ansatt som journalist i Fylkesavisen, fylkessekretær i Akershus Høyre og organisasjonssjef i Høyres Hovedorganisasjon. Løken var ansvarlig redaktør i Østlandets Blad 1969–1975 og 1980–1984. Han var medlem av Norsk Redaktørforening og Den Konservative Presses Forening.

Løken var ordfører i Ski kommune 1972–1975, fylkesordfører i Akershus 1976–1979 og styreformann i Norges Statsbaner 1982–1984.

Referanser 

Fylkesordførere i Akershus
Ordførere i Ski
Høyre-ordførere i Akershus
Norske redaktører
Journalister i norske lokalaviser
Personer fra Ski kommune
Fylkesordførere fra Høyre